CELEX: 62010CO0335
Language: da
Date: 2011-07-13 00:00:00
Title: Kendelse afsagt af Domstolens Femte Afdeling den 13. juli  2011. # Administraţia Finanţelor Publice a Municipiului Târgu-Jiu og Administraţia Fondului pentru Mediu mod Claudia Norica Vijulan. # Anmodning om præjudiciel afgørelse: Curtea de Apel Craiova - Rumænien. # Procesreglementets artikel 104, stk. 3, første afsnit - interne afgifter - artikel 110 TEUF - miljøafgift på motorkøretøjer ved deres første indregistrering. # Sag C-335/10.

Domstolens kendelse (Femte Afdeling) af 13. juli 2011 – Administrația Finanțelor Publice a Municipiului Târgi-Jiu og Administrația
            Fondului pentru Mediu mod Vijulan
      (Sag C-335/10)
      »Procesreglementets artikel 104, stk. 3, første afsnit – interne afgifter – artikel 110 TEUF – miljøafgift på motorkøretøjer ved deres første indregistrering«
      Fiskale bestemmelser – interne afgifter – miljøafgift på motorkøretøjer ved deres første indregistrering på det nationale område – afgift, der finder anvendelse på importerede brugte køretøjer, og som ikke har noget sidestykke med hensyn til køretøjer
         på det nationale marked af samme alder og med samme slitage – ikke tilladt (art. 110 TEUF) (jf. præmis 20, 21 og 23 samt konkl.)
      
      Angående
      
         
               Anmodning om præjudiciel afgørelse – Curtea de Apel Craiova – indregistrering af brugte motorkøretøjer, der tidligere har
                  været indregistreret i andre medlemsstater – miljøafgift på motorkøretøjer ved deres første indregistrering i en medlemsstat
                  – de nationale retsforskrifters forenelighed med artikel 110 TEUF – midlertidig fritagelse for motorkøretøjer med visse kendetegn.
               
            Konklusion
      Artikel 110 TEUF skal fortolkes således, at den er til hinder for, at en medlemsstat indfører en miljøafgift på motorkøretøjer
         ved deres første indregistrering i denne medlemsstat, hvis denne afgiftsforanstaltning er udformet således, at den afskrækker
         fra ibrugtagning i den pågældende medlemsstat af brugte køretøjer, der er købt i andre medlemsstater, uden dog at afskrække
         fra køb på det nationale marked af brugte køretøjer af samme alder og med samme slitage.